Ευγενία της Υόρκης

Η πριγκίπισσα Ευγενία, κα. Τζακ Μπρούκσμπανκ  (αγγλικά: Princess Eugenie, Mrs Jack Brooksbank, 23 Μαρτίου 1990) είναι το δεύτερο παιδί του Ανδρέα, Δούκα της Υορκης, αδελφού του Καρόλου Γ΄ του Ηνωμένου Βασιλείου.

Είναι ενδέκατη στη γραμμή διαδοχής του βρετανικού θρόνου.

 Πρώιμος βίος
Η Ευγενία Βικτωρία Ελένη γεννήθηκε στις 23 Μαρτίου 1990 στο Νοσοκομείο Πόρτλαντ του Λονδίνου. Είναι το δεύτερο παιδί του Πρίγκιπα Ανδρέα, Δούκας της Υόρκης, και της πρώην συζύγου του Σάρα, Δούκισσας της Υόρκης, και το έκτο κατά σειρά εγγόνι της Ελισάβετ Β΄ του Ηνωμένου Βασιλείου. 

Στις 30 Μαρτίου, επτά μέρες μετά την γέννησή της, ανακοινώθηκε από τον Δούκα και την Δούκισσα της Υόρκης ότι η κόρη τους θα ονομασθεί Ευγενία Βικτώρια προς τιμήν της βασίλισσας Βικτωρίς Ευγενίας της Ισπανίας και Ελένη προς την τιμήν της πριγκίπισσας Ελένης του Ηνωμένου Βασιλείου, της εγγονής και της κόρη της βασίλισσας Βικτώριας αντίστοιχα.

Στις 23 Δεκεμβρίου 1990 έγινε η βάπτιση της Ευγενίας στην Εκκλησία της Μαρίας της Μαγδαληνής στο Σάντριγχαμ από τον Επίσκοπο του Νόριτς. Νονοί της ήταν ο Τζέημς Ότζιλβυ (δεύτερος εξάδελφος του Δούκα της Υόρκης), ο λοχαγός Άλασταιρ Ρος (δεν μπόρεσε να παρευρεθεί στην τελετή), η Σούζαν Φέργκιουσον (δεύτερη σύζυγος του παππού της, του πατέρα της Δούκισσας της Υόρκης), η Τζούλια Ντοντ-Νόμπλ και η δεσποινίς Λουίζ Μπλάκερ.

Οι γονείς της Ευγενίας χώρισαν όταν ήταν έξι ετών. Όταν δεν ήταν στο σχολείο, περνούσε το χρόνο της με την οικογένειά της, καθώς το διαζύγιο ήταν φιλικό. Ο Δούκας και η Δούκισσα της Υόρκης είχαν συμφωνήσει στην από κοινού επιμέλεια των κοριτσιών. Η Ευγενία και η αδερφή της, Βεατρίκη, ταξιδεύουν συχνά στο εξωτερικό με έναν ή και τους δύο γονείς τους. Στο τεύχος του Τάτλερ του Απριλίου 2008 , η Ευγενία περιέγραψε τη γιαγιά της ως «μια από τις πιο εκπληκτικές γυναίκες που έχουν υπάρξει ποτέ» και για τους  γονείς της ως «το καλύτερο διαζευγμένο ζευγάρι» που ήξερε. 

Τον Οκτώβριο του 2002, η τότε 12χρονη Ευγενία υποβλήθηκε σε χειρουργική επέμβαση στην πλάτη στο Βασιλικό Εθνικό Ορθοπαιδικό Νοσοκομείο του Λονδίνου για τη διόρθωση της σκολίωσης. 

 Εκπαίδευση και καριέρα 
Η σχολική εκπαίδευση της Ευγενίας ξεκίνησε με τη φοίτησή της στο σχολείο Ουίνκφιλντ Μοντεσσόρι του Μπέρκσιρ από το 1992 έως το 1993. Έπειτα, θα συνεχίσει στο σχολείο Άπτον Χάους του Ουίνδσορ ως το 1995. http://thedukeofyork.org/about-the-duke/princess-eugenie/ Τα έτη 1995-1991 θα βρίσκεται στο σχολείο Κάουορθ Παρκ και στη συνέχεια στο σχολείο Σαιντ Τζόρτζ, κοντά στο Κάστρο του Ουίνδσορ, μέχρι το 2003. Για τα επόμενα πέντε χρόνια, η Ευγενία θα φοιτά στο Κολλέγιο Μάρλμπορω του Ουίλτσιρ. 

Το 2009 θα ξεκινήσει τις πτυχιακές σπουδές της στο Πανεπιστήμιο του Νιούκασλ πάνω στην ιστορία της τέχνης, την αγγλική λογοτεχνία και τις πολιτικές επιστήμες. Από εκεί θα αποφοιτήσει το 2012.

Το 2013, η Ευγενία θα μετακομίσει στη Νέα Υόρκη, προκειμένου να εργαστεί για την διαδικτυακή εταιρεία δημοπρασιών Paddle8 ως διαχειρίστρια κερδών από τις δημοπρασίες.http://www.dailymail.co.uk/tvshowbiz/article-2546034/MOS-Diary-Going-going-twice-A-new-job-Eugenie-NY-Lon-Princess.htmlhttp://www.dailymail.co.uk/femail/article-2442329/Chic-Princess-Eugenie-pals-handsome-new-boss-launches-new-life-Big-Apple.html

 Προσωπική ζωή 
Στις 22 Ιανουαρίου 2018 το γραφείο του Δούκα της Υόρκης από το Παλάτι του Μπάκινγκχαμ ανακοίνωσε τον αρραβώνα της πριγκίπισσας Ευγενίας με τον Τζακ Μπρούκσμπανκ. Το ζευγάρι ήταν μαζί για επτά χρόνια. Γνωρίστηκαν μεσώ φίλων στην Ελβετία, όπου εργαζόταν ο Μπρούκσμπανκ. Ο γάμος τους τελέστηκε στο Παρεκκλήσι του Αγίου Γεωργίου στο Κάστρο Ουίνδσορ στις 12 Οκτωβρίου 2018. Μετά τον γάμο η Ευγενία κράτησε το βασιλικό της τίτλο και παραιτήθηκε από την ονομασία "της Υόρκης". Επίσης πήρε το επώνυμο του συζύγου της και η επίσημη ονομασία της είναι πλέον Η Αυτής Βασιλική Υψηλότητα Πριγκίπισσα Ευγενία, Κα. Τζακ Μπρούκσμπανκ.

Η Ευγενία γέννησε στις 9 Φεβρουαρίου 2021 στο νοσοκομειο Πόρτλαντ (στο ίδιο που είχε γεννηθεί και η ίδια) ένα γιο, τον Ώγκαστ Φίλιπ Χωκ. Στις 30 Μαΐου του 2023 γεννήθηκε ο δεύτερος γιος του ζεύγους, ο Έρνεστ Τζορτζ Ρόννι. 

 Επίσημα καθήκοντα 
Τα δημόσια καθήκοντα που έχει αναλάβει η Ευγενία είναι σχετικά περιορισμένα. Συχνά όμως συμμετέχει σε φιλανθρωπικές εκδηλώσεις, όπως τον Όμιλο Εφηβικού Καρκίνου, ή κοσμικές εκδηλώσεις της βασιλικής οικογένειας της Βρετανίας, όπως τις ετήσιες εκδηλώσεις Trooping the Colour στο Λονδίνοhttp://www.hellomagazine.com/royalty/2014061419380/trooping-the-colour-2014/.http://www.dailymail.co.uk/tvshowbiz/article-1080035/A-day-life-young-royal-Movida-cancer-ward-Cipriani--Whisky-Mist.html

Τον Απρίλιο του 2014 η Ευγενία εγκαινίασε μια μονάδα του Βασιλικού Εθνικού Ορθοπεδικού Νοσοκομείου, στο οποίο έχει αναλάβει ως προστάτιδά του από το 2012 την ανάπτυξή του μέσω φιλανθρωπικών εκδηλώσεων.http://www.express.co.uk/news/royal/468256/Princess-Eugenie-re-opens-unit-at-Royal-National-Orthopaedic-Hospital

Τον Ιανουάριο του 2013 η Ευγενία μαζί με την αδελφή της Βεατρίκη επισκέφθηκε το Βερολίνο και το Αννόβερο της Γερμανίας για να παρευρεθούν σε μια σειρά από εκδηλώσεις, αντιπροσωπεύοντας την γιαγιά τους, βασίλισσα Ελισάβετ. Η σημαντικότερη από αυτές ήταν τα εγκαίνια των πρώην βασιλικών ανακτόρων του Αννόβερου (Χέρρενχαουζεν), τα οποία είχαν υποστεί σφοδρούς βομβαρδισμούς από την Βρετανική Βασιλική Αεροπορία, κατά τη διάρκεια του Β΄ Παγκοσμίου Πολέμου.http://www.n-tv.de/leute/Die-Prinzessinnen-sind-da-article9972336.html

Τίτλοι
23 Μαρτίου 1990 - 12 Οκτωβρίου 2018: Η Αυτής Βασιλική Υψηλότητα Πριγκίπισσα Ευγενία της Υόρκης
12 Οκτωβρίου 2018 - μέχρι σήμερα: Η Αυτής Βασιλική Υψηλότητα Πριγκίπισσα Ευγενία, Κα. Τζακ Μπρούκσμπανκ

Παραπομπές

 Εξωτερικοί σύνδεσμοι 
 Profile at the Official Website of The Duke of York 


Κατηγορία:Οίκος Ουίνδσορ
Κατηγορία:Βρετανίδες πριγκίπισσες